पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना के मरीजों की संख्या लगातार बढ़ने के साथ ही बेड बढ़ाने करने की कवायद चल रही है। इसे देखते हुए अब डीसी वरिंदर शर्मा ने सभी निजी अस्पतालों को कोविड मरीजों का इलाज करने के लिए बेडों की क्षमता तुरंत प्रभाव से 25 फीसदी बढ़ाने के आदेश दिए हैं। डीसी ने एडीसी (डी) संदीप कुमार, सिविल सर्जन डॉ. किरन आहलुवालिया, डीडीएलजी अमित बैंबी समेत वर्चुअल मीटिंग की। डीसी ने कहा कि जिले में लेवल-3 के सभी बेड भर चुके हैं। ऐसे में हमें बेडों की संख्या बढ़ाने की जरूरत है। इसे देखते हुए निजी अस्पतालों को कुल क्षमता के 25 फीसदी ज्यादा बेड कोविड मरीजों के लिए रखने के लिए कहा है। डीसी, एडीसी (डी), डीडीएलजी और सिविल सर्जन खुद इसकी जांच करेंगे।
उन्होंने लुधियाना के लोगों से ये भी अपील की कि वो लुधियाना के बाहर रहने वाले अपने रिश्तेदारों और दोस्तों को लुधियाना बुलाकर उनका इलाज न करवाएं। इससे लुधियानवियों को सेहत सुविधाएं नहीं मिल पाएंगी।
रोज भरे जा रहे 2900 ऑक्सीजन सिलेंडर
डीसी ने कहा कि अस्पतालों को ऑक्सीजन की उपलब्धता जिला प्रशासन की ओर से करवाई जाएगी। 2900 ऑक्सीजन सिलेंडर रोजाना भरे जा रहे हैं। वर्धमान स्टील प्लांट ने पहले 1500 सिलेंडर दिए थे। अब उन्होंने क्षमता बढ़ाकर 2100 कर दी है। वेलटेक एक्विपमेंट और इंफ्रास्ट्रक्चर लिमिटेड ने भी ऑक्सीजन का उत्पादन किया है। कोविड की दूसरी लहर से लड़ने के लिए जिला प्रशासन हर तरह का काम कर रहा है, लेकिन लोगों के सहयोग की भी पूरी जरूरत है। ऐसे में कोविड-19 से बचाव के नियमों का पूरा पालन करना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn